b'\n_START_ARTICLE_\nGeorge Cockcroft\n_START_SECTION_\nBiografi\n_START_PARAGRAPH_\nGeorge Cockcroft blev f\xc3\xb8dt i USA. Hans far var ingeni\xc3\xb8r og hans mor var embedsmand. Han modtog sin BA fra Cornell University og sin MA og PhD i psykologi fra Columbia University. Han blev gift med Ann Cockcroft den 30. juni 1956, og de har tre b\xc3\xb8rn sammen._NEWLINE_Efter at have modtaget sin PhD begyndte han at undervise. Han underviste blandt andet i zen og vestlig litteratur. Han fik f\xc3\xb8rste gang ideen om at leve efter terningeslag, da han luftede den til en forel\xc3\xa6sning. Reaktionen var en blanding mellem fascination og foragt, hvilket overbeviste ham om, at der kunne blive en roman ud af ideen. Han havde lang tid f\xc3\xb8r Terningemandens udgivelse eksperimenteret med terninger, men dette havde en langsom fremdrift p\xc3\xa5 romanen._NEWLINE_I 1970 blev han forfatter p\xc3\xa5 fuld tid, og i 1971 m\xc3\xb8dtes han med en forl\xc3\xa6gger og fik udgivet Terningemanden. P\xc3\xa5 samme tid blev han "leder af terningekulten". I 1971 pr\xc3\xb8vede han desuden at skabe et terningecenter i New York City._NEWLINE_I 1975 var han involveret i en verdensomsejling i en stor trimaran-ketch. Efterf\xc3\xb8lgende har han brugt tid p\xc3\xa5 en sejlb\xc3\xa5d i Middelhavsomr\xc3\xa5det, hvor han underviste i engelsk.'